Z A P I S N I K
13. sjednice Vijeća Mjesnog odbora Šestine (u daljnjem tekstu: Vijeće),
održane u utorak, 14. lipnja 2022. 
u prostorijama Mjesne samouprave Šestine, Šestinski trg 10,
s početkom u 19:00 sati


NAZOČNI ČLANOVI VIJEĆA:
Jure Tomičić, Kruno Vuk, Danijel Jagušt, Lorena Malec Mlinarić, Jadranka Apostolovski, Maja Pleić, Mladen Kljaić

Predsjedava: Jure Tomičić, predsjednik Vijeća. 
Zapisnik vodi: Jure Tomičić.

Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati te otvara 13. sjednicu Vijeća Mjesnog odbora Šestine.
Vijeće jednoglasno prihvaća zapisnik 12. sjednice Vijeća, održane 26. svibnja 2022. godine. 
Na prijedlog predsjednika Vijeće jednoglasno dopunjuje i utvrđuje sljedeći dnevni red:


DNEVNI RED:

1. Popis prioriteta MKA za 2022. godinu
1. Tekuća problematika 
1. Pitanja, prijedlozi i obavijesti


Ad.1. Popis prioriteta MKA za 2022. godinu

Predsjednik Vijeća upoznaje Vijeće kako prema novome statutu koji je Gradska Skupština Grada Zagreba donijela na 12. sjednici održanoj 26. svibnja 2022. godine da se ubuduće prijedlozi za plan komunalnih akcija mora donijeti u tekućoj godini do 15. studenog za slijedeću godinu. Shodno tome potrebno je donijeti konačnu odluku za prioritete za MKA za tekuću 2022. godinu. Predsjednik upoznaje Vijeće od prije napisanih prioriteta koje akcije su već krenule te u dogovoru sa GČ Podsljeme koje će akcije snositi mjesni odbor, a koje gradska četvrt. Predsjednik daje Vijeću prijedlog prioriteta vodeći se time da se već postojeći popis ažurira sa akcijama koje su odrađene ili u izradi te da se dopuni novim potrebnim akcijama. Vijeće se sa odlukom jednoglasno slaže te dopunjuje popis, a u prilogu je tablica sa pojašnjenjima stavki.

1. Uređenje nogostupa Šestinski vrh
2. Nogostup Potočani
3. Asfaltiranje ulice Šestinski vrh
4. Asfaltiranje ulice Kalabarevo vrelo
5. Vodovod Šestinski put
6. Oborinska odvodnja Šušnjevec
7. Asfaltiranje Bjelevina
8. Uređenje makadamskog puta Kosinci
9. Asfaltiranje preostalog dijela ulice Kelkovići
10. Javna rasvjeta prečac Šestinski Kraljevec

Ad.2. Tekuća problematika

Predsjednik Vijeća iznosi tekuću problematiku članovima Vijeća. 
· Radovi na rotoru napreduju te se očekuje postavljanje završnog sloja asfalta uslijed čega će od ponedjeljka 20.06.2022. godine od 08:00h do četvrtka 23.06.2022. godine do 04:00h biti zatvorena za sav promet Šestinska cesta/Šestinski vijenac te će se voziti obilaznim pravcima.
· Asfaltiranje Šestinske ceste što je u planu MKA pokušat će se dogovoriti sa Gradskim uredima i Zagrebačkim cestama da ide u realizaciju dok je ionako dio ceste zatvoren kako bi se iskoristila situacija i ne zatvarala cesta 2 puta.
· Vijeće je zaprimilo očitovanje o poslanom upitu za spajanje ulica Dedići i Gramača u kojem stoji kako nadležni gradski ured nema nikakva saznanja da je navedeno ikad zatraženo niti planirano kao i da ne postoji projektno-tehnička dokumentacija te da ukoliko za to ima interes VMO treba planirati i osigurati sredstva za izgradnju.
· U ulici Podrebernica odobreno je postavljanje 3 prometna ogledala kod kč.br. 7, 9 i 14 te će njihovo postavljanje financirati GČ Podsljeme.
· Odvodnja u ulici Šušnjevec prema zatraženom očitovanju je u fazi izrade geotehničkog elaborata gdje je predmetno tlo svrstano u pretežito nestabilna područja te će trebati i sanirati klizišta za spajanje na kanalizacijsku mrežu kroz ulicu Sudiščak. Nakon izrade istog pristupat će se razradi dokumentacije te po potvrdi glavnog projekta i ishođenju građevinske dozvole. 
· Očekuje se očevid za postavljanje uspornika u ulici Kulmerska i zamjenu u ulici Ive Serdara.
· Ponovno se pojavljuje problem odvoza komunalnog otpada te je zaprimljeno nekoliko prijava negodovanja građana, no sad je jasnije i građanima da nije problem samo kod nas već da je problem u cijelom gradu te se nadamo da će isto biti riješeno.
· Čeka se postavljanje stupića za koje su izdana odobrenja (prečac Šestinski kraljevec, kod Doma zdravlja)



Vijećnica Jadranka Apostolovski ukazuje na već poznati problem prolaska mini autobusa kroz ulicu Dediće te sad kad će biti napravljen kružni tok i povećan protok vozila da se ponovno provede očevid za spajanje Mikulića i Šestina kroz ulicu Lukšići, a za Dediće da se Vijeću ponovno dostavi dokumentacija za projekt i suglasnosti građana kako bi se istome moglo ponovno pristupiti. 
	

Ad.3. Pitanja, prijedlozi i obavijesti

Predsjednik obavještava članove Vijeća o aktivnostima od posljednje sjednice Vijeća te kao i dobivenim dopisima od mjesne samouprave. 
· Vijeće je zaprimilo na znanje odgovor od Čistoće za postavljanje košarica za životinjske fekalije u kojem stoji kako ih trenutno nemaju na skladištu te kako je dobava istih otežana. Nakon realizacije nabave obavijestit će nas i tražiti odobrenje za postavljanje. 
· Dom za starije osobe u Markuševcu trebao se otvoriti za građane i one koje najviše veseli građane Podsljemena polovicom godine no uslijed poteškoća nabave i opremanja objekta otvorenje je prolongirano prema kraju ove godine. 
· Crkva svetog Mirka ide u preuređenje nakon blagdana Tijelovo 16.06.2022. te će tada biti služena zadnja misa. Za vrijeme trajanja radova na crkvi misna slavlja održavati će se u gornjoj dvorani DVD Šestine prema već znanom rasporedu

Predsjednik time završava svoje izlaganje te otvara raspravu. 

· Vijećnik Danijel Jagušt nadovezuje se na problem neodvoženja otpada te spominje kako i u ulici Šestinski prilaz stoje kante zatrpane do vrha te kako kod nove garaže DVD Šestine građani ostavljaju i gomilaju smeće

[bookmark: _Hlk108514456]Vijećnici komentiraju rasplete pojedinih prijavljenih problema i njihovu dinamiku te nakon kratkog vremena zaključuju raspravu. 


Sjednica je završila u 20:00 sati. 


KLASA: 024-08/22-003/1283
[bookmark: _GoBack]URBROJ: 251-13-11-2-22-2
U Zagrebu, 14. lipnja 2022.

Zapisnik vodio:
              Jure Tomičić		
					 Predsjednik Vijeća
								         Mjesnog odbora Šestine:
							                             Jure Tomičić							

